Úradný vestník L 236 , 23/09/2003 S. 0658 - 0664



15. REGIONÁLNA POLITIKA A KOORDINÁCIA ŠTRUKTURÁLNYCH NÁSTROJOV 1. 31994 R 1164: Nariadenie Rady (ES) č. 1164/94 zo 16. mája 1994, ktorým sa zriaďuje Kohézny fond (Ú. v. ES L 130, 25.5.1994, s. 1), v znení zmenenom a doplnenom predpismi: - 31999 R 1264: nariadenie Rady (ES) č. 1264/1999 z 21.6.1999 (Ú. v. ES L 161, 26.6.1999, s. 57), - 31999 R 1265: nariadenie Rady (ES) č. 1265/1999 z 21.6.1999 (Ú. v. ES L 161, 26.6.1999, s. 62). a) V článku 2 sa dopĺňajú nové odseky, ktoré znejú: "5. Odo dňa pristúpenia do 31. decembra 2006 môžu dostávať podporu z fondu aj Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko. 6. Na účely tohto nariadenia sa HDP rozumie HND príslušného roka v trhových cenách, ako ho stanovila Komisia uplatnením ESHÚ 95 v súlade s nariadením (ES) č. 2223/96." ; b) tretí odsek článku 4 znie: "Od 1. januára 2000 predstavujú celkové zdroje vyhradené pre Grécko, Španielsko, Portugalsko a Írsko na obdobie rokov 2000 až 2006 18 miliárd EUR v cenách roku 1999." ; c) v článku 4 sa za štvrtý odsek vkladajú nové odseky, ktoré znejú: "Celkové zdroje vyhradené pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 predstavujú 7,5905 miliárd EUR v cenách roku 1999. Vyhradené prostriedky na jednotlivé roky tohto obdobia predstavujú: - 2004: 2,6168 miliárd EUR, - 2005: 2,1517 miliárd EUR, - 2006: 2,8220 miliárd EUR." ; d) V článku 11 ods. 3 sa dopĺňa tento pododsek: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko sa náklady v zmysle článku 7 ods. 1 považujú za oprávnené na pomoc z fondu, iba ak vznikli po 1. januári 2004 a ak boli splnené všetky požiadavky podľa tohto nariadenia." . e) Za článok 16 sa vkladá tento článok: "Článok 16a Osobitné ustanovenia pre obdobie po pristúpení nového členského štátu, ktorý poberal predvstupovú pomoc v rámci Nástroja štrukturálnych politík pre predvstupové obdobie (ISPA), k Európskej únii 1. Opatrenia, ktoré boli ku dňu pristúpenia Českej republiky, Estónska, Lotyšska, Litvy, Maďarska, Poľska, Slovinska a Slovenska predmetom rozhodnutia Komisie o pomoci podľa nariadenia (ES) č. 1267/99 o vytvorení Nástroja štrukturálnych politík pre predvstupové obdobie [*] Ú. v. ES L 161, 26.6.1996, s. 73 v znení neskorších predpisov. a ktorých vykonanie nebolo do tohto dátumu ukončené, sa považujú za schválené podľa tohto nariadenia. Pokiaľ v odsekoch 2 až 5 nie je ustanovené inak, uplatnia sa na tieto opatrenia ustanovenia, ktorými sa spravujú opatrenia schválené podľa tohto nariadenia. 2. Každé verejné obstarávanie vzťahujúce sa na opatrenie uvedené v odseku 1, ktoré bolo ku dňu pristúpenia predmetom výzvy na predloženie ponúk uverejnenej v Úradnom vestníku Európskej únie, sa vykoná v súlade s pravidlami stanovenými v tejto výzve na predloženie ponúk. Ustanovenia článku 165 nariadenia Rady (ES, Euratom) č. 1605/2002 o rozpočtovom nariadení pre všeobecný rozpočet Európskych spoločenstiev sa neuplatnia [**] Ú. v. ES L 248, 16.9.2002, s. 1.". Každé verejné obstarávanie vzťahujúce sa na opatrenie uvedené v odseku 1, ktoré ešte nebolo predmetom výzvy na predloženie ponúk uverejnenej v Úradnom vestníku Európskej únie, sa spravuje ustanoveniami článku 8. 3. Komisia môže v riadne odôvodnených prípadoch na návrh dotknutého členského štátu a len vo vzťahu k splátkam, ktoré ešte majú byť viazané v rámci všeobecného rozpočtu, rozhodnúť o zmene pomoci spoločenstve, ktorá má byť poskytnutá, pričom zohľadní kritériá stanovené v článku 7. Zmeny pomoci spoločenstva sa nesmú dotýkať tej časti opatrenia, ktorá je už pokrytá úverom EIB, Európskej banky pre obnovu a rozvoj alebo inej medzinárodnej finančnej inštitúcie. Platby vykonané Komisiou podľa opatrenia uvedeného v odseku 1 budú priradené v prvom rade najstaršiemu otvorenému vyhradeniu prostriedkov podľa nariadenia (ES) č. 1267/1999, potom podľa tohto nariadenia. 4. Na opatrenia uvedené v odseku 1 sa naďalej vzťahujú pravidlá oprávnenosti nákladov podľa nariadenia (ES) č. 1267/1999 s výnimkou riadne odôvodnených prípadov, o ktorých na návrh dotknutého členského štátu rozhodne Komisia. 5. Komisia môže vo výnimočných a riadne odôvodnených prípadoch rozhodnúť, že povolí výnimky z pravidiel, ktoré sa podľa tohto nariadenia uplatňujú na opatrenia uvedené v odseku 1. f) príloha I znie: "PRÍLOHA I Predbežné rozdelenie celkových zdrojov Kohézneho fondu medzi oprávnené členské štáty podľa tretieho odseku článku 4: - Grécko: 16 % až 18 % celkovej sumy, - Španielsko: 61 % až 63,5 % celkovej sumy, - Írsko: 2 % až 6 % celkovej sumy, - Portugalsko: 16 % až 18 % celkovej sumy, Predbežné rozdelenie celkových zdrojov Kohézneho fondu medzi oprávnené členské štáty podľa piateho odseku článku 4: - Česká republika: 9,76 % až 12,28 % celkovej sumy, - Estónsko: 2,88 % až 4,39 % celkovej sumy, - Cyprus: 0,43 % až 0,84 % celkovej sumy, - Lotyšsko: 5,07 % až 7,08 % celkovej sumy, - Litva: 6,15 % až 8,17 % celkovej sumy, - Maďarsko: 11,58 % až 14,61 % celkovej sumy, - Malta: 0,16 % až 0,36 % celkovej sumy, - Poľsko: 45,65 % až 52,72 % celkovej sumy, - Slovinsko: 1,72 % až 2,73 % celkovej sumy, - Slovensko: 5,71 % až 7,72 % celkovej sumy." . 2. 31999 R 1260: Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, 26.6.1999, s. 1) v znení zmenenom a doplnenom predpisom: - 32001 R 1447: nariadenie Rady (ES) č. 1447/2001 z 28.6.2001 (Ú. v. ES L 198, 21.7.2001, s. 1). a) V článku 3 ods. 1 sa za prvý pododsek vkladá nový pododsek, ktorý znie: "Pokiaľ ide o Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko, vzťahuje sa cieľ 1 na tie regióny na úrovni NUTS II, ktorých HDP na osobu, meraný v kúpnej sile a vypočítaný na základe údajov spoločenstva rokov 1997-1998-1999, je nižší ako 75 % priemeru spoločenstva v čase uzavretia rokovaní o pristúpení." ; b) článok 3 ods. 2 znie: "2. Komisia vypracuje zoznam regiónov, na ktoré sa vzťahuje cieľ 1, presne podľa prvého a druhého pododseku odseku 1 bez toho, aby bol dotknutý článok 6 ods. 1 a článok 7 ods. 4 druhý pododsek. Zoznam bude platiť sedem rokov od 1. januára 2000. Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko bude tento zoznam platiť odo dňa pristúpenia do 31. decembra 2006." ; c) v článku 4 ods. 2 sa za písm. c) vkladá táto veta: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko nesmie podiel obyvateľstva na podporu pre oblasti cieľa 2 v žiadnom z týchto štátov prekročiť 31 % obyvateľstva všetkých regiónov NUTS II cieľa 2." ; d) v článku 4 ods. 11 sa dopĺňa nový pododsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí zoznam oblastí odo dňa pristúpenia do 31. decembra 2006." ; e) článok 7 ods. 1 znie: "1. Prostriedky vyhradené z fondov pre Belgicko, Dánsko, Nemecko, Grécko, Španielsko, Francúzsko, Írsko, Taliansko, Luxembursko, Holandsko, Rakúsko, Portugalsko, Fínsko, Švédsko a Spojené kráľovstvo na obdobie rokov 2000 až 2006 predstavujú 195 miliárd EUR v cenách roku 1999. Ročné rozdelenie týchto prostriedkov je uvedené v prílohe I. Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko predstavujú prostriedky vyhradené z fondov na obdobie odo dňa pristúpenia do roku 2006 14,1559 miliárd EUR v cenách roku 1999. Ročné rozdelenie týchto zdrojov je uvedené v prílohe II." ; f) v článku 7 ods. 2 sa za štvrtý pododsek vkladá nový pododsek, ktorý znie: "Bez ohľadu na ustanovenia druhého, tretieho a štvrtého pododseku sú rozpočtové prostriedky pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko rozdelené podľa cieľov takto: - 93,49 % štrukturálnych fondov sa vyčlení na cieľ 1 (t.j. celkom 13,2343 miliárd EUR); - 0,86 % štrukturálnych fondov sa vyčlení na cieľ 2 (t.j. celkom 0,1212 miliárd EUR); - 0,79 % štrukturálnych fondov sa vyčlení na cieľ 3 (t.j. celkom 0,1116 miliárd EUR)," ; g) druhý pododsek článku 7 ods. 3 znie: "Rozdelenie podľa členských štátov pre cieľ 3 vychádza v zásade z oprávneného obyvateľstva, stavu zamestnanosti a závažnosti problémov, najmä sociálneho vylúčenia (pokiaľ sú dostupné údaje pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko), stavu vzdelanosti a odbornej spôsobilosti a podielu žien na trhu práce." ; h) článok 7 ods. 6 znie: "6. Na obdobie uvedené v prvom pododseku odseku 1 sa 5,35 % vyhradených prostriedkov pre štrukturálne fondy uvedené v prvom a druhom pododseku odseku 1 vyčlení na financovanie iniciatív spoločenstva. 0,65 % vyhradených prostriedkov uvedených v prvom a druhom pododseku odseku 1sa vyčlení na financovanie inovatívnych opatrení a technickej pomoci podľa článkov 22 a 23. Na obdobie uvedené v treťom pododseku odseku 1 sa 4,58 % vyhradených prostriedkov pre štrukturálne fondy uvedené v treťom a štvrtom pododseku odseku 1 vyčlení na financovanie iniciatív spoločenstva Interreg a EQUAL. Iniciatívy spoločenstva Leader+ a URBAN sa počas tohto obdobia nebudú uplatňovať v Českej republike, Estónsku, na Cypre, v Lotyšsku, Litve, Maďarsku, na Malte, v Poľsku, Slovinsku a na Slovensku. 0,27 % vyhradených prostriedkov uvedených v treťom a štvrtom pododseku odseku 1 sa vyčlení na financovanie technickej pomoci podľa článku 23. Inovatívne opatrenia podľa článku 22 sa počas tohto obdobia nebudú uplatňovať v Českej republike, Estónsku, na Cypre, v Lotyšsku, Litve, Maďarsku, na Malte, v Poľsku, Slovinsku a na Slovensku." ; i) v článku 11 ods. 2 sa za štvrtý pododsek vkladá nový pododsek, ktorý znie: "Pokiaľ ide o Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko, vo všeobecnosti sa výška výdavkov uvedená v prvom a druhom pododseku musí rovnať najmenej sume priemerných ročných výdavkov v skutočných hodnotách dosiahnutých v referenčnom období stanovené v úzkej spolupráci s Komisiou a určí sa so zreteľom na všeobecné makroekonomické podmienky, za ktorých sa financovanie uskutočňuje, pričom sa zohľadnia niektoré osobitné hospodárske podmienky, a to privatizácie, výnimočná výška verejných štrukturálnych výdavkov alebo výdavkov rovnakej povahy na strane členských štátov počas predchádzajúceho obdobia a národné hospodárske trendy." ; j) v článku 14 ods. 1 druhom pododseku sa dopĺňa táto veta: "V prípade Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska trvá plánovacie obdobie odo dňa pristúpenia do 31. decembra 2006." ; k) úvodná veta v prvom odseku článku 20 ods. 1 znie: "Bez ohľadu na ustanovenia článku 7 ods. 6 sa iniciatívy spoločenstva týkajú týchto oblastí:" ; l) prvý pododsek článku 22 ods. 1 znie: "Bez ohľadu na ustanovenia článku 7 ods. 6 sú fondy na podnet Komisie a po porade s výbormi uvedenými v článkoch 48 až 51 o usmerneniach pre rozličné typy inovatívnych opatrení oprávnené financovať inovatívne opatrenia spoločenstva najviac do výšky 0,40 % svojich ročných prostriedkov. Tieto opatrenia zahŕňajú štúdie, pilotné projekty a výmenu skúseností." ; m) V článku 23 sa dopĺňa veta: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko je strop pre tieto opatrenia stanovený na 0,27 % ročných vyhradených prostriedkov každého fondu pridelených týmto členským štátom." . n) v článku 32 ods. 2 sa za prvý pododsek vkladá nový pododsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko predstavuje platba 16 % príspevku z fondov na danú pomoc. Bude rozdelená na dva rozpočtové roky: 10 % v prvom roku, 6 % v nasledujúcom roku." ; o) V článku 52 ods. 4 sa dopĺňa tento pododsek: "Bez ohľadu na dátum stanovený v článku 30 ods. 2 skutočne uhradené náklady, ktorých sa týkala žiadosť o pomoc, ktorú prijala Komisia od Českej republiky, Estónska, Cypru, Lotyšska, Litvy, Maďarska, Malty, Poľska, Slovinska alebo Slovenska predo dňom pristúpenia a ktorá spĺňa podmienky stanovené v tomto nariadení, sa môžu považovať za spôsobilé na získanie pomoci z fondov od 1. januára 2004." . p) v prílohe sa nadpis "Príloha" nahrádza nadpisom "Príloha I"; q) dopĺňa sa táto nová príloha, ktorá znie: "PRÍLOHA II ŠTRUKTURÁLNE FONDY Ročné rozdelenie vyhradených prostriedkov na obdobie odo dňa pristúpenia do roku 2006 pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko (uvedené v článku 7 ods. 1) (mil. EUR - v cenách roku 1999) | 2004 | 2005 | 2006 | 3453,5 | 4754,7 | 5947,6 | " 3. 31999 D 0500: Rozhodnutie Komisie 1999/500/ES z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci finančného nástroja na usmerňovanie rybného hospodárstva (FNURH) na obdobie rokov 2000 až 2006 okrem regiónov cieľa 1 štrukturálnych fondov (Ú. v. ES L 194, 27.7.1999, s. 47). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie pre obdobie odo dňa pristúpenia do roku 2006." . b) V prílohe sa dopĺňa: "Predbežné rozdelenie vyhradených prostriedkov podľa členských štátov v rámci finančného nástroja na usmerňovania rybného hospodárstva okrem regiónov cieľa 1 štrukturálnych fondov pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999) | Členský štát | Výška prostriedkov | Česká republika | — | Estónsko | — | Cyprus | 3,0 | Lotyšsko | — | Litva | — | Maďarsko | — | Malta | — | Poľsko | — | Slovinsko | — | Slovensko | — | Celkom | 3,0 | " 4. 31999 D 0501: Rozhodnutie Komisie 1999/501/ES z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci cieľa 1 štrukturálnych fondov na obdobie rokov 2000 až 2006 (Ú. v. ES L 194, 27.7.1999, s. 49). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie pre obdobie odo dňa pristúpenia do roku 2006." . b) V prílohe I sa dopĺňa: "Predbežné rozdelenie vyhradených prostriedkov podľa členských štátov v rámci cieľa 1 štrukturálnych fondov pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999)) | Členský štát | Výška prostriedkov Oprávnené regióny v rámci cieľa 1 | Česká republika | 1286,4 | Estónsko | 328,6 | Cyprus | — | Lotyšsko | 554,2 | Litva | 792,1 | Maďarsko | 1765,4 | Malta | 55,9 | Poľsko | 7320,7 | Slovinsko | 210,1 | Slovensko | 920,9 | Celkom | 13234,3 | " 5. 31999 D 0502: Rozhodnutie Komisie 1999/502/ES z 1. júla 1999, ktorým sa stanovuje zoznam regiónov, na ktoré sa vzťahuje cieľ 1 štrukturálnych fondov na obdobie rokov 2000 až 2006 (Ú. v. ES L 194, 27.7.1999, s. 53). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí tento zoznam odo dňa pristúpenia do 31. decembra 2006." . b) V prílohe I sa dopĺňa: pred údaje týkajúce sa Nemecka: "Česká republika (2) Střední Čechy Jihozápad Severozápad Severovýchod Jihovýchod, Střední Morava Moravskoslezsko" medzi údaje týkajúce sa Nemecka a Grécka: "Estónsko (2) Eesti" medzi údaje týkajúce sa Talianska a Rakúska: "Lotyšsko (2) Latvija Litva (2) Lietuva Maďarsko (2) Közép-Magyarország Közép-Dunántúl Nyugat-Dunántúl Dél-Dunántúl Észak-Magyarország Észak-Alföld Dél-Alföld Malta (2) Malta" , medzi údaje týkajúce sa Rakúska a Portugalska: "Poľsko (2) Dolnośląskie Kujawsko-Pomorskie Lubelskie Lubuskie Łódzkie Małopolskie Mazowieckie Opolskie Podkarpackie Podlaskie Pomorskie Śląskie Świętokrzyskie Warmińsko-Mazurskie Wielkopolskie Zachodniopomorskie" a medzi údaje týkajúce sa Portugalska a Fínska: "Slovinsko [2] Zoznam platný odo dňa pristúpenia do 31. decembra 2006." Slovenija Slovensko [2] Zoznam platný odo dňa pristúpenia do 31. decembra 2006. Západné Slovensko Stredné Slovensko Východné Slovensko . 6. 31999 D 0503: Rozhodnutie Komisie 1999/503/ES z 1. júla 1999, ktorým sa na obdobie rokov 2000 až 2006 pre každý členský štát stanovuje najvyšší počet obyvateľov oblastí, na ktoré sa vzťahuje cieľ 2 štrukturálnych fondov (Ú. v. ES L 194, 27.7.1999, s. 58). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko je týmto obdobím obdobie odo dňa pristúpenia do roku 2006." ; b) príloha I znie: "PRÍLOHA, ktorou sa na obdobie rokov 2000 až 2006 stanovuje najvyšší počet obyvateľov oblastí členských štátov, na ktoré sa vzťahuje cieľ 2 štrukturálnych fondov Členský štát | Najvyšší počet obyvateľov (v tisícoch obyvateľov) | Belgicko | 1269 | Česká republika | 370 [*] | Dánsko | 538 | Nemecko | 10296 | Estónsko | — [*] | Grécko | — | Španielsko | 8809 | Francúzsko | 18768 | Írsko | — | Taliansko | 7402 | Cyprus | 213 [*] | Lotyšsko | — [*] | Litva | — [*] | Luxembursko | 118 | Maďarsko | — [*] | Malta | — [*] | Holandsko | 2333 | Rakúsko | 1995 | Poľsko | — [*] | Portugalsko | — | Slovinsko | — [*] | Slovensko | 192 [*] | Fínsko | 1582 | Švédsko | 1223 | Spojené kráľovstvo | 13836 | " 7. 31999 D 0504: Rozhodnutie Komisie 1999/504/ES z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci cieľa 2 štrukturálnych fondov na obdobie rokov 2000 až 2006 (Ú. v. ES L 194, 27.7.1999, s. 60). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie na obdobie odo dňa pristúpenia do roku 2006." ; b) V prílohe I sa dopĺňa: "Predbežné rozdelenie vyhradených prostriedkov podľa členských štátov v rámci cieľa 2 štrukturálnych fondov pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999)) | Členský štát | Výška prostriedkov | Česká republika | 63,3 | Estónsko | — | Cyprus | 24,9 | Lotyšsko | — | Litva | — | Maďarsko | — | Malta | — | Poľsko | — | Slovinsko | — | Slovensko | 33,0 | Celkom | 121,2 | " 8. 31999 D 0505: Rozhodnutie Komisie 1999/505/ES z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci cieľa 3 štrukturálnych fondov na obdobie rokov 2000 až 2006 (Ú. v. ES L 194, 27.7.1999, s. 63). a) V článku 1 sa dopĺňa nový odsek, ktorý znie: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie na obdobie odo dňa pristúpenia do roku 2006." . b) V prílohe sa dopĺňa: "Predbežné rozdelenie vyhradených prostriedkov podľa členských štátov v rámci cieľa 3 štrukturálnych fondov pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999)) | Členský štát | Výška prostriedkov | Česká republika | 52,2 | Estónsko | — | Cyprus | 19,5 | Lotyšsko | — | Litva | — | Maďarsko | — | Malta | — | Poľsko | — | Slovinsko | — | Slovensko | 39,9 | Celkom | 111,6 | " 9. Rozhodnutie Komisie z 12. mája 2000, ktorým sa stanovuje predbežné rozdelenie vyhradených prostriedkov členských štátov na iniciatívu spoločenstva EQUAL na obdobie rokov 2000 až 2006 (C(2000) 1221). a) V článku 1 sa dopĺňa tento odsek: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie pre obdobie odo dňa pristúpenia do roku 2006." . b) V prílohe sa dopĺňa: "Predbežné rozdelenie vyhradených prostriedkov podľa členských štátov pre iniciatívu spoločenstva EQUAL pre Českú republiku, Estónsko, Cyprus, Lotyšsko, Litvu, Maďarsko,Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999)) | Členský štát | Výška prostriedkov | Česká republika | 28,4 | Estónsko | 3,6 | Cyprus | 1,6 | Lotyšsko | 7,1 | Litva | 10,5 | Maďarsko | 26,8 | Malta | 1,1 | Poľsko | 118,5 | Slovinsko | 5,7 | Slovensko | 19,7 | Celkom | 223,0 | " 10. Rozhodnutie Komisie z 11. júla 2000, ktorým sa stanovuje predbežné rozdelenie vyhradených prostriedkov členských štátov na iniciatívu spoločenstva Interreg na obdobie rokov 2000 až 2006 (C(2000) 1223). a) V článku 1 sa dopĺňa tento odsek: "Pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko platí predbežné rozdelenie pre obdobie odo dňa pristúpenia do roku 2006." . b) V prílohe sa dopĺňa: "Predbežné rozdelenie vyhradených prostriedkov podľa členských štátov pre iniciatívu spoločenstva Interreg pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko na obdobie odo dňa pristúpenia do roku 2006 (mil. EUR (v cenách roku 1999)) | Členský štát | Výška prostriedkov | Česká republika | 60,9 | Estónsko | 9,4 | Cyprus | 3,8 | Lotyšsko | 13,5 | Litva | 19,9 | Maďarsko | 60,9 | Malta | 2,1 | Poľsko | 196,1 | Slovinsko | 21,0 | Slovensko | 36,8 | Celkom | 424,4 | " [*] Na obdobie odo dňa pristúpenia do roku 2006. --------------------------------------------------